b'\n_START_ARTICLE_\nVie\xc5\xa1int\xc5\xb3 pagrindin\xc4\x97 mokykla - daugiafunkcis centras\n_START_SECTION_\nIstorija\n_START_PARAGRAPH_\n1902 m. veik\xc4\x97 Vie\xc5\xa1int\xc5\xb3 Ruskaja narodnaja \xc5\xa1kola, kurioje visi dalykai buvo d\xc4\x97stomi rus\xc5\xb3 kalba. Patalpos mokyklai nebuvo nepritaikytos. Veik\xc4\x97 3 skyriai. Vaikai buvo mokomi aritmetikos, rus\xc5\xb3 kalbos, gamtos ir istorijos dalyk\xc5\xb3. 1906 m. atsidar\xc4\x97 Pradin\xc4\x97 mokykla su d\xc4\x97stom\xc4\x85ja lietuvi\xc5\xb3 kalba. Pirmasis mokytojas buvo Kazimieras Gorinas._NEWLINE_1915 m. veik\xc4\x97 Liaudies mokykla. I\xc5\xa1 prad\xc5\xbei\xc5\xb3 veik\xc4\x97 2 skyriai, v\xc4\x97liau 3, o kai paruo\xc5\xa1\xc4\x97 naujas patalpas, prad\xc4\x97jo veikti 4 skyriai. Ketvirtojo skyriaus mokiniai pavasar\xc4\xaf laikydavo egzaminus: lietuvi\xc5\xb3 kalbos, aritmetikos, gamtos, istorijos ir tikybos. Buvo d\xc4\x97stoma vokie\xc4\x8di\xc5\xb3 kalba, pie\xc5\xa1imas, fizin\xc4\x97 kult\xc5\xabra, darbai._NEWLINE_1944 m. veik\xc4\x97 Vie\xc5\xa1int\xc5\xb3 progimnazija. Panev\xc4\x97\xc5\xbeio Liaudies \xc5\xa1vietimo skyrius leido steigti progimnazij\xc4\x85 ir direktoriumi paskyr\xc4\x97 Pran\xc4\x85 Kurlink\xc5\xb3, bet jam i\xc5\xa1vykus nuo spalio m\xc4\x97n. progimnazijai vadovauti paskirtas Vytautas Did\xc5\xbeiulis. 1944 m. spalio 2 d. \xc4\xafvyko progimnazijos atidarymas. Mok\xc4\x97si 90 mokini\xc5\xb3. Progimnazija dirbo pradin\xc4\x97s mokyklos patalpose dviem pamainomis._NEWLINE_1950 m. prad\xc4\x97jo darb\xc4\x85 Vie\xc5\xa1int\xc5\xb3 vidurin\xc4\x97 mokykla. Mok\xc4\x97si 360 mokini\xc5\xb3. Pirmoji abiturient\xc5\xb3 laida vidurin\xc4\x99 mokykl\xc4\x85 baig\xc4\x97 1954 m. Nauja mokykla su erdviomis ir apr\xc5\xabpintomis klas\xc4\x97mis pastatyta 1984 m. 2001 m. \xc5\xa1i\xc4\x85 mokykl\xc4\x85 baig\xc4\x97 paskutin\xc4\x97 48-oji abiturient\xc5\xb3 laida, ir ji buvo reorganizuota \xc4\xaf pagrindin\xc4\x99 mokykl\xc4\x85. Mok\xc4\x97si 137 mokiniai._NEWLINE_2016 m. mokykloje-centre mok\xc4\x97si 81 mokinys, dirbo 24 pedagoginiai darbuotojai, i\xc5\xa1 j\xc5\xb3 \xe2\x80\x93 13 dirbo pagal pagrindini\xc5\xb3 pareig\xc5\xb3 darbo sutartis.'